|  |  |
| --- | --- |
| Индекс на документирана информация |  |
| РИ-ИСУ-07.01.01.00.00/3-1 |  |

„АСАРЕЛ-МЕДЕТ“ АД – ГР. ПАНАГЮРИЩЕ

рег. № 93-00-14644 / 01.02.2024 г.

**УТВЪРДИЛ:**

**ПРОКУРИСТ:**

**/Г. Костова/**

**Дата:…………………..**

**ТЕХНИЧЕСКО ЗАДАНИЕ**

за

Изготвяне на Идеен и Работен проект за обект: „Промяна в дизайна на захранващите течки, изградени върху лентовите питатели на топкови мелници, както и дистанционно управление на спирателните кранове на хидроциклонните батерии и захранващите течки в корпус „Мелнично отделение“

**І. Съществуващо положение**

Към момента в корпус „Мелнично отделение“ има 9 /девет/броя топкови мелници, като всяка от тях се захранва с материал от един общ хидроциклон, представляващ батерия от 4/четири/ хидроциклона и 1/един/ брой лентов питател. Технологично всяка мелница се захранва с материал от лентовия питател, който постъпва от „Междинни бункери“. В този случай мелницата работи с два хидроциклона от хидроциклонната батерия. Мелниците, които работят с материал от корпус „Дезинтеграция“, „Корпус средно и ситно трошене“/КССТ/ и с руда от „Междинни бункери“ работят с по три хидроциклона едновременно от батерията. Хидроциклоните се пускат и спират от работа посредством ръчен ножов шибърен кран. Отварянето и затварянето на тези ножови кранове е ръчно и доста трудоемко / около 10 минути в едната посока /. Износването им е интензивно.

Всеки ГТЛ, захранващ с материал собствената мелница има монтирани по две работещи захранващи течки /общо 18 броя в цеха/. Монтирани са вертикално и са разположени над захранващите ленти. Регулирането на подавания към ГТЛ материал става, чрез отваряне и затваряне на механизъм /челюст/, разположен в долната част на течките. Челюстта се отваря чрез раменна/винтова предавка. Предвид работната среда в корпус „Мелнично отделение“ гореспоменатите спомагателни съоръжения се амортизират бързо. Механизмите за регулиране на материала са винтовите предавки. Бързо клеясват, износват се интензивно в предвид абаразивната среда, стават неефективни, след което се налага подмяна с нови. Захранващите течки също се износват бързо, подмяната само на облицовката им не е възможна, поради което се налага да се подменят изцяло с нови. Използваните в момента захранващи течки са с малък отвор. При попадане на по-едри руднични срастъци (при ниско ниво в междинни бункери се обрушва материал от мъртвия обем, който в повечето случай е на големи срастъци) и при попадане на неруднични материали, е необходимо демонтирането и монтирането обратно на захранващата течка.

**ІІ. Цел на задачата**

Целта на задачата е изготвянето на Идеен и Работен проект за промяна в дизайна на захранващите течки в корпус „Мелнично отделение“, както и проектиране на дистанционно, автоматизирано, пневматично управление на спирателните кранове на хидроциклоните и захранващите течки. С реализиране на задачата трябва да се снижи до възможния минимум времето за превключване на хидроциклони от батерията, тъй като през този времеви период тя не класира ефективно и това води до производствени загуби. Автоматизираната система за управление на шибърните кранове на хидроциклоните в батерията и тези на течките е необходимо да осигурява бърза и сигурна обратна връзка до диспечера с регулираните натоварвания към всяка мелница.

**ІІІ. Обхват на задачата**

Да се определи в Идеен и Работен проект обемът и стойността на строителството и монтажа за изграждане на обект: „Промяна в дизайна на захранващите течки, изградени върху лентовите питатели на топкови мелници, както и автоматизирано дистанционно управление на спирателните кранове на хидроциклонните батерии и захранващите течки в корпус „Мелнично отделение“.

Проектирането да се изготви двуфазно:

**Фаза „Идеен проект“**

Идейният проект има за цел да определи основните технологични и технически характеристики за промяна в дизайна на захранващите течки в корпус „Мелнично отделение“. В Идейния проект да се предвидят минимум две алтернативи за промяна в дизайна. Да се предложи най-добър вариант за Работно проектиране, обоснован по технико-икономически критерии.

Идейният проект следва да изпълни следните задачи:

* Изготвяне на Техническо и конструктивно заснемане на захранваща течка и прилежащите ѝ елементи и механизми (шибърни кранове за затваряне/отваряне и др.) - изработване на необходимите за целите на проектирането схеми, скици и чертежи на съществуващото положение с нанесени точни размери на конструктивни елементи, технологични съоръжения и елементи на техническата инфраструктура, присъединителни отвори.;
* Определяне вида и обема на демонтажните работи за премахване на старите захранващи течки;
* Да се определи начина на изпълнение на демонтажните и монтажни работи, както и дейностите по обслужване и текущ ремонт на захранващите течки;
* Да се определи концепцията за автоматизирано дистанционно пневматично управление захранванаето на течките.
* Да се определят вида и броя на пневматичните изпълнителни механизми, които ще регулират процеса на управление на течките и хидроциклоните.
* Да се определят местата за пренос на данни и визуализация на управляваните параметри по захранването на мелниците с материал.

Отделните проектни части могат да бъдат обединени в едно книжно тяло.

**Фаза „Работен проект“**

Работният проект ще бъде изготвен след приемане от ЕТИС на Идейния проект и избор на конкретен дизайн.

**ІV. Изисквания към Работния проект.**

Изпълнителят да оформи Работния проект съобразно критериите и изискванията на Наредба №4/21 май 2001г за обхвата и съдържанието на инвестиционните проекти. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на Работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на Работния проект да се приложат изчисленията, обосноваващи проектните решения за гарантиране на висока сигурност при тяхното изграждане и бъдеща експлоатация.

Проектните решения да са икономически обосновани.

В количествените сметки да бъдат предвидени необходимите уреди и оборудване, обезпечаващи провеждането на водни проби и единични изпитания.

***При разработване на РП да се вземат предвид следните предпоставки:***

* да бъде предоставена технология за демонтажни и монтажни работи;
* да бъде осигурен достъп за ревизия и извършване на ремонтни дейности;
* да се предвидят необходимите АКЗ.

Работният проект да включи разработване на следните проектни части по подобекти, както следва:

* „Машинно-конструктивна“ - описание на технологичния процес и режим на работа при демонтажа и монтажа. Технологични схеми, разрези и аксонометрични схеми, технологични изчисления, спецификация на технологично оборудване. Необходимата работна сила, осигуряването със суровини, горива и др., характеристиката на разходите на суровини и спомагателни материали, електрическа енергия, технологични горива, въздух, пара, вода, отделянето на отпадъчни води, топлинният баланс, товарооборотът и други показатели, характеризиращи технологичното решение; Постигнатите условия за здраве и безопасност при работа, санитарно-битовото обслужване и пожарната безопасност, организацията на механо-ремонтните работи и складовото стопанство; Избор и обосновка на материалите за изработка на технологичното оборудване. Сборни и детайлни чертежи. Монтажна схема. Технически спецификации и количествени сметки;
* „Строителни конструкции“ - проектиране на преустройство на съществуващи съоръжения и за изграждане на нови съоръжения. Кофражни и армировъчни планове. Фундаменти на машини и съоръжения. Конструктивно-монтажни детайли. Специфични детайли на елементите на строителната конструкция. АКЗ на бетонови и метални повърхности, защита от абразия. Статически изчисления с подробни строителни чертежи, детайли, КМД-чертежи, спесификации на съоръжения, материали, допуски на отклонение, контрол и приемане на конструктивните елементи и обяснителна записка; ТК на СК в т.ч. Конструктивно становище. Количествена сметка.
* „Електротехническа“ - в това число Електроснабдяване, Електрообзавеждане „Електротехнически инсталации“ – начин на ел.захранване на бъдещото автоматично управление на захранването с материал на течката;
* „КИП и А“ – с възможност за интегриране към общокомбинатската система за управление. При разработване на тази част да се спазват техническите изисквания в Приложение №5 – „Технически изисквания по част „Автоматизация“.
* „Пожарна безопасност“ - разработката да бъде съобразена с действащите нормативни актове;
* „План за безопасност и здраве“ съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта. ПБЗ да съдържа:

- организационен план;

- строителен ситуационен план;

- комплексен план-график за последователността на извършване на СМР;

- планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

- мерки и изисквания за осигуряване на здраве и безопасност при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

* „Инструкции за експлоатация“, поддръжка и ремонт;
* „ПОИС“, включваща последователност на дейностите, технология на СМР, избор на механизация и др.;
* План за управление на строителните отпадъци – съгласно действащата нормативна уредба (Наредба ПМС 277 от 5.11.2012, ДВ. бр. 89 от 13.11.2012).
* Инструкции за провеждане на единични изпитания. Технологична схема и технически решения за превключване, технология и програма за провеждане на единични изпитания, методика /технология/ за провеждане на 72-часови изпитания за доказване на заложените технически параметри на системата и протокол по Наредба №3 за тези дейности;
* Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на водни проби и единични изпитания;
* Обяснителни записки по отделните проектни части с необходимите изчисления, чертежи и детайли;
* Изготвяне на технически задания за доставка специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
* Други (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект
* Размножаване на Работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – „dwg“ и AutoCAD 2010 – dwg-формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel);
* Авторски надзор на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
* Изготвяне на Екзекутивна документация в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – „dwg“ и AutoCAD 2010 – dwg-формат, текстовите части – в Microsoft Word).

**V. Други мероприятия за проектиране. Специфични изисквания:**

1. Работният проект да бъде с минимални инвестиции и минимално необходим срок за строителни работи;

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в Работния проект оборудване проектантът да препоръча задължително алтернативни производители на такова, отговарящо на параметрите по спецификация**;

4. Детайли, където налагат специфична доставка на оборудване, да се маркират „ON HOLD“ и доразработят в работна фаза след конкретния избор на оборудване като в КС и КСС залегнат за изпълнение;

5. Ако се предвижда монтаж на повдигателни съоръжения, СПО или подмяна на съществуващи, проектанта да разработи работни проекти за тяхната регистрация и озаконяване в обем и обхват, съгласно действащата нормативна уредба за тази дейност;

6. Проектната разработка да бъде съобразена със съществуващото положение и състояние на машините и съоръженията в Мелнично отделение.

**VI. Общи изисквания към офериращите организации**

- **Състезателна част**

1.Офертата да съдържа **Работна програма и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв, без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта.** Забележка: Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по-пълна съпоставимост.

3. Общо цената на проекта да бъде представен по части съгласно Техническото задание в следния формат:

Таблица № 1

| №  по ред | Задача | Хонорарна стойност по методики Наредба №1 на КИИП, /лв без ДДС/ |
| --- | --- | --- |
| **I** | **Идеен проект** |  |
|  | **Обща стойност за идеен проект, лева без ДДС** |  |
| **IІ** | **Работен проект** |  |
| 1 | Част „Машинно-конструктивна“ |  |
| 2 | Част „Строителни конструкции“ |  |
| 3 | Част „Електро“ |  |
| 4 | Част „КИП и А“ |  |
| 5 | „Пожарна безопасност” |  |
| 6 | „План за безопасност и здраве“ |  |
| 7 | „Инструкции за експлоатация“, поддръжка и ремонт |  |
| 8 | Част „ПОИС“ |  |
| 9 | План за управление на строителните отпадъци |  |
| 10 | Инструкции за провеждане на единични изпитания. Технологична схема и технически решения за превключване, технология и програма за провеждане на единични изпитания, методика /технология/ за провеждане на 72-часови изпитания за доказване на заложените технически параметри на системата и протокол по Наредба №3 за тези дейности |  |
| 11 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). | Интегрирани в цената за работен проект. |
| 12 | Обяснителни записки отделните проектни части с необходимите изчисления, чертежи и детайли. | Интегрирани в цената за работен проект. |
| 13 | Изготвяне на технически задания за доставка специфични материали, съоръжения и технологично стандартно и нестандартно оборудване. | Интегрирани в цената за работен проект. |
| 14 | Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова. | Интегрирани в цената за работен проект. |
| 15 | Специфични изисквания към Работен проект. | Интегрирани в цената за работен проект. |
| 16 | Други в зависимост от техническото решение и по преценка на офериращите /ако има такива/. | Интегрирани в цената за работен проект. |
| 17 | Размножаване Работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – „dwg“ и AutoCAD 2010 – dwg-формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel). | Интегрирани в цената за работен проект. |
|  | **Обща стойност за работен проект, лева без ДДС** |  |
| **ІІІ** | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |
| 1 | Часова ставка за АН с ТП |  |
| 2 | Общ брой необходими човекочасове за АН и ТП |  |
|  | **Обща стойност за АН с ТП, лева без ДДС** |  |
| **ІV** | **Изготвяне на Екзекутивна документация (ЕД)** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – „dwg“ и AutoCAD 2010 – dwg-формат, текстовите части – в Microsoft Word). |  |
| 1 | Часова ставка за изготвяне на екзекутивна документация. |  |
| 2 | Общ брой човекочасове, необходими за изготвяне на екзекутивна документация. |  |
|  | **Обща стойност за изготвяне на ЕД** |  |
|  | **Рекапитулация: Обща стойност за РП, АН с ТП и изготвяне на ЕД, лева без ДДС** |  |
| **V** | **Максимална гаранция „Добро изпълнение“ в % от общата стойност на проекта /минимум 10%/** |  |
| **VІ** | **Начин на плащане:** |  |
|  | - аванс % от общата стойност на проекта  ***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| **VIІ** | **Срок** | Календарни дни |
| 1 | Срок за изготвяне на Идеен проект |  |
| 2 | Срок за изготвяне на РП |  |
|  | **Общ срок за услугата:** |  |
| 3 | **Срок** за изготвяне и предаване на становище за техническо съответствие на оферти за доставка на технологично, стандартно и нестандартно оборудване и материали за нуждите на проекта, считано от деня на представяне на техническата част на постъпилите оферти за съответното оборудване и/или материали от Възложителя на Изпълнителя с подписване на предавателно-приемателен протокол. |  |
| 4 | **Срок** за изготвяне на Екзекутивна документация. |  |

**Забележка:**

**1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.**

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

2. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90-дневен срок след успешно въвеждане в експлоатация. (минимум 10%)

3. Неустойки при неизпълнение на задачата. (минимум съгласно проекто-договора)

4. Отчет за приходите и разходите и Баланс за предходни 2 години.

5. Офериращите организации да предложат **СРОК** **(в календарни дни)** за извършване на проучвателно-проектните работи с подробен времеви график по части, съгласно Таблица № 1.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

6. Готовност за започване на работа (в календарни дни).

7. Офертите да бъдат валидни не по-малко от 120 дни от представянето им в „Асарел-Медет” АД.

8. Офериращите организации да парафират и подпечатат на всяка страница приложения проекто-договор, с което удостоверяват, че са запознати и съгласни с всички клаузи в него.

9. Представяне на препоръки от 3 други предишни или настоящи Възложители и Референтен списък на Възложители с адреси, телефони и лице за контакти за изпълнявани проекти с подобен характер.

10. Екип за изпълнението на проекта. (Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата с включени в списъка ръководител на проекта и правоспособни лица, които евентуално ще упражняват ТК върху част „СК“).

11. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

12. Представяне на Декларация за конфиденциалност – ще бъде подписана по време на извършване на оглед на обекта.

13. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - Приложение №4, че ще спазват действащата нормативна уредба и изискванията към проектанта за управление на строителни отпадъци /СО/.

**- Несъстезателна (техническа) част**

1. Точен адрес, лица за контакти, e-mail, факс, телефон.

2. Удостоверение за актуално състояние на фирмата.

3. Изисквания за съдействие от страна на Възложителя.

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството.

6. Автореференция, банкови препоръки. *(Фирмата-оферент е с предимство, ако е изпълнявала такъв вид работа)*

**VII. Начин и критерии за приемане на извършената работа.**

- Приемане на изработени Работни проекти с подписване на двустранен предавателно-приемателен протокол за задачата;

- Утвърден протокол от Експертен технико-икономически съвет на Възложителя.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия“ към договори, сключвани от „Асарел-Медет“ АД с външни партньори в контролираните от „Асарел-Медет“АД територии, относно здраве и безопасност при работа, пожарна безопасност, опазване на околната среда, пропускателен режим и сигурност и кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР“, „ВО“, „Екология“, „Фирмена сигурност“ и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

Офертите да се представят до 15.30 часа на 08.03.2024 г. по един от следните начини:

- На ръка в **Деловодството** на „Асарел-Медет“ АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **Оферта за изготвяне на проект за обект: „Изготвяне на Идеен и Работен проект за промяна в дизайна на захранващите течки, изградени върху лентовите питатели на топкови мелници, както и дистанционно управление на спирателните кранове на хидроциклонните батерии и захранващите течки в корпус „Мелнично отделение“** и забележка: **„Да се отвори само в присъствието на определената за целта комисия !“**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: **pbox@asarel.com**, лично на вниманието на Изпълнителния Директор.

Предложения, получени след крайния срок за представяне, както и такива, представени в незапечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия.

Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.

Резултатите се оповестяват след приключване на работата на комисията.

***Обръщаме внимание, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.***

**ІХ. За контакти**

За контакти: „Асарел – Медет“ АД; тел: (0357) 60 210

- вътр. 419 – Р-л отдел „Строителство“ – инж. Здр. Кърпаров;

- вътр. 253 – Инв. контрол - инж. Иван Смилянов.

**ПРИЛОЖЕНИЯ:**

1. Декларация за извършен оглед на обекта – **Приложение №1;**

2. Декларация за конфиденциалност - **Приложение** **№2;**

3. ПРОЕКТО-ДОГОВОР – **Приложение №3 /*Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо- договора*/.** Бележки към проекто-договора **НЯМА** да се приемат в последващи етапи от проучването;

4. Декларация за управление на строителните отпадъци - **Приложение** **№4**;

5. Технически изисквания по част „Автоматизация - Приложение №5.

**ИЗГОТВИЛ: СЪГЛАСУВАЛИ:**

Инв. контрол: Р-л отдел „Строителство“:

/инж. Ив. Смилянов/ /инж. Здр. Кърпаров/

Н-к цех ОФ „Асарел“:

/инж. Н. Елшишки/

Р-л отдел „Автоматизация“:

/инж. Г. Чуклев/

Р-л отдел „БЗР“:

/инж. П. Дерменджиев/

Р-л отдел „Екология“:

/инж. М. Джиджинкова/

Директор „ПД“:

/инж. Ив. Чолаков/